text: Kay empresakunaqa, hatunkaray maquinankunawanmi t'uquyta atin pachak ichiykama allpa ukhumanta tubokunawan unuta suq'unanpaq. Chay ruranankupaq permisoyuqmi kanku kay costa yunkakunapi: Morropón, Barranca, Chiclayo, El Santa, Icapipas. Icapiqa, allpaq ukhunpi kaq unuqa yaqañan tukukapuypaq kashan. Chayraykun, 2006 watamantapacha, Estado hark'akurqan astawan musuq p'ultukuna kichanankuta. Qawamusqaykuman hinaqa, kikin Estadollataqmi 138 qillqakunapi licenciata quykurqan Pacha Mamaq sunqunta t'uquspa unu ch'unqanankupaq.